CELEX: C2004/300/93
Language: lv
Date: 2004-12-04 00:00:00
Title: lieta T-390/04: Prasība pret Eiropas Kopienu Komisiju, ko Carla Piccinni-Leopardi, Carlos Martínez Mongay un Georgios Katalagarianakis iesniedza 2004. gada 28. septembrī

4.12.2004   
            
            
               LV
            
            
               Eiropas Savienības Oficiālais Vēstnesis
            
            
               C 300/48
            
         Prasība pret Eiropas Kopienu Komisiju, ko Carla Piccinni-Leopardi, Carlos Martínez Mongay un Georgios Katalagarianakis iesniedza 2004. gada 28. septembrī
   (lieta T-390/04)
   (2004/C 300/93)
   tiesvedības valoda - franču
   Eiropas Kopienu Pirmās instances tiesā 2004. gada 28. septembrī izskatīšanai ir iesniegta prasība pret Eiropas Kopienu Komisiju, ko cēla Carla Piccinni-Leopardi un Carlos Martínez Mongay, dzīvojoši Briselē, un Georgios Katalagarianakis, dzīvojošs Overijse (Beļģija), kuru pārstāv Sébastien Orlandi, Albert Coolen, Jean-Noël Louis un Etienne Marchal, advokātes, kas norādīja adresi Luksemburgā.
   Prasītāju prasījumi Pirmās instances tiesai ir šādi:
   
               —
            
            
               atcelt Komisijas lēmumu, ar ko piešķir izdienas un prioritātes punktus, veidojot prasītāja punktu bilanci (“sac-à-dos”), kā arī lēmumu, ar ko tie nav paaugstināti A4 pakāpē;
            
         
               —
            
            
               piespriest atbildētājai atlīdzināt izdevumus.
            
         Pamati un galvenie argumenti
   Prasītāji šajā procesā apstrīd atbildētājas lēmumu nepiešķirt tiem īpašus izdienas un prioritātes punktus, veicot 2003. gada paaugstināšanu amatā, nolūkā ievērot jau veiktās klasifikācijas izmaiņas, viņus pieņemot darbā, un lēmumu nepaaugstināt minētajā gadā A4 pakāpē.
   Savu prasību pamatošanai viņi norāda uz:
   
               —
            
            
               Civildienesta noteikumu 43. un 45. panta pārkāpumu, jo, kaut arī iepriekš bija sagatavoti novērtējuma ziņojumi, attiecībā uz prasītājiem par viņu agrākajiem nopelniem tika veikts viens un tas pats iepriekš noteikts paaugstinājums. Prasītāji šajā sakarā uzsver, ka no viņu viedokļa pagaidu prioritātes punkta piešķiršana par izdienas laiku vienā pakāpē pārkāpj principu saskaņā ar kuru paaugstinājumu piešķir tikai pēc ierēdņu salīdzinošo īpašību pārbaudes;
            
         
               —
            
            
               vienlīdzīgas attieksmes un nediskriminācijas principa, kā arī Civildienesta noteikumu 5. panta 3. punkta, un principa, kas paredz tiesības uz samērīgu karjeras attīstību, pārkāpumu. Šajā sakarā prasītāji uzskata, ka ierēdņi, kas nav varējuši ilgāku laiku saņemt paaugstinājumu, jo to nopelni nav atzīti par pietiekamiem, ir saņēmuši un tie saņems īpašus prioritātes punktus, veicot 2004. gada paaugstināšanu amatā.
               Turpretī attieksme pret prasītājiem, kuru nopelnus nevarēja atbilstoši novērtēt jau viņu karjeras sākumā, ir tāda pati, kā pret ierēdņiem, kas darbā pieņemšanas brīdī nav klasificēti augstākā pakāpē;
            
         
               —
            
            
               EK līguma 233. panta pārkāpumu. Šajā sakarā viņi precizē, ka, viņuprāt, te jānoskaidro jautājums par to, vai pēc tam, kad vispārīgie klasifikācijas kritēriju izpildes noteikumi būtu atzīti par nelikumīgiem, un Komisijai būtu jāpārskata daudzu ierēdņu klasifikācija, kas pieņemti darbā, piemērojot šos vispārīgos noteikumus, var ierobežot lēmumu klasificēt prasītājus, pieņemot tos darbā, augstākā pakāpē, tādējādi zaudējot šī lēmuma lietderīgo iedarbību.